CELEX: 52009PC0565
Language: mt
Date: 2009-10-22
Title: Proposta għal deċiżjoni tal-Kunsill dwar il-firma, f'isem il-Komunità Ewropea, u l-applikazzjoni proviżorja tal-Ftehim bejn il-Komunità Ewropea u l-Gvern tal-Faroes fuq il-Kooperazzjoni Xjentifika u Teknoloġika, li tassoċja lill-Gżejjer Faroe fis-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Dimostrazzjoni tal-Komunità Ewropea (2007-2013)

Avviż Legali Importanti

|

52009PC0565

Proposta għal deċiżjoni tal-Kunsill dwar il-firma, f'isem il-Komunità Ewropea, u l-applikazzjoni proviżorja tal-Ftehim bejn il-Komunità Ewropea u l-Gvern tal-Faroes fuq il-Kooperazzjoni Xjentifika u Teknoloġika, li tassoċja lill-Gżejjer Faroe fis-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Dimostrazzjoni tal-Komunità Ewropea (2007-2013)  /* KUMM/2009/0565 finali - CNS 2009/0160 */  

	[pic] | IL-KUMMISSJONI TAL-KOMUNITAJIET EWROPEJ |Brussel 22.10.2009KUMM(2009)565 finali2009/0160 (CNS)Proposta għalDEĊIŻJONI TAL-KUNSILLdwar il-firma, f'isem il-Komunità Ewropea, u l-applikazzjoni proviżorja tal-Ftehim bejn il-Komunità Ewropea u l-Gvern tal-Faroes fuq il-Kooperazzjoni Xjentifika u Teknoloġika, li tassoċja lill-Gżejjer Faroe fis-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Dimostrazzjoni tal-Komunità Ewropea (2007-2013)MEMORANDUM TA’ SPJEGAZZJONISuġġett: Proposta għal deċiżjoni tal-Kunsill dwar il-firma u l-applikazzjoni proviżorja tal-ftehim bejn il-Komunità Ewropea u l-Gvern tal-Faroes fuq il-kooperazzjoni xjentifika u teknoloġika, li jassoċja lill-Gżejjer Faroe fis-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Dimostrazzjoni tal-Komunità Ewropea (2007-2013)1. Fil-15 ta' Ġunju 2009, il-Kunsill awtorizza lill-Kummissjoni Ewropea biex tinnegozja Ftehim bejn il-Komunità Ewropea u l-Gvern tal-Faroes għal kooperazzjoni xjentifika u teknoloġika, li jassoċja lill-Gżejjer Faroe fis-Seba' Programm Kwadru għar-Riċerka u l-Iżvilupp tal-KE (2007-2013).2. In-negozjati bejn iż-żewġ naħat tlestew u wasslu għall-abbozz ta' ftehim mehmuż, li kien inizjalat fit-13 ta' Lulju 2009 u li huwa skont id-direttivi tan-negozjati li ħareġ il-Kunsill.3. Il-Ftehim huwa msejjes fuq il-prinċipji tal-benefiċċju reċiproku, l-opportunitajiet reċiproċi ta' aċċess għall-programmi u l-attivitajiet ta' xulxin li jkunu relevanti għall-għan tal-Ftehim, in-nondiskriminazzjoni, il-protezzjoni effettiva tal-proprjetà intellettwali u l-kondiviżjoni ekwa tad-drittijiet tal-proprjetà intellettwali.4. Il-Ftehim għandu jiftaħ għall-entitajiet legali mill-Gżejjer Faroe l-istess parteċipazzjoni u drittijiet u obbligi tal-iffinanzjar bħal tal-entitajiet stabbiliti fl-Istati Membri tal-UE. Barra minn dan, il-ftehim jipprevedi l-parteċipazzjoni ta' rappreżentanti tal-Faroes bħala osservaturi bla dritt tal-vot fil-Kumitati tas-7 Programm Kwadru (FP7) u l-Bord tal-Gvernaturi taċ-Ċentru Konġunt tar-Riċerka.5. Dan il-ftehim ta' assoċjazzjoni fix-Xjenza u t-Teknoloġija se jgħin fl-istrutturar u t-titjib tal-kooperazzjoni xjentifika u teknoloġika bejn il-KE u l-Faroes, permezz ta' laqgħat regolari tal-Kumitat Konġunt tiegħu, li fihom jistgħu jiġu ppjanati attivitajiet speċifiċi ta' kooperazzjoni.6. Il-Ftehim għandu jidħol fis-seħħ fid-data li fiha l-partijiet jagħmlu skambju ta' noti diplomatiċi fejn jinfurmaw lil xulxin li l-proċeduri interni rispettivi tagħhom neċessarji għad-dħul fis-seħħ tlestew u se jibqgħu fis-seħħ għall-perjodu li fadal tas-Seba' Programm Kwadru tal-KE.7. Qiegħed jiġi propost li dan il-Ftehim għandu japplika proviżorjament sal-1 Jannar 2010, soġġett għall-konklużjoni tiegħu aktar tard.Fid-dawl tal-kunsiderazzjonijiet imsemmija hawn fuq, il-Kummissjoni titlob lill-Kunsill:-  jawtorizza l-firma, f'isem il-Komunità Ewropea, tal-Ftehim bejn il-Komunità Ewropea u l-Gvern tal-Faroes dwar kooperazzjoni xjentifika u teknoloġika.2009/0160 (CNS)Proposta għalDEĊIŻJONI TAL-KUNSILLdwar il-firma, f'isem il-Komunità Ewropea, u l-applikazzjoni proviżorja tal-Ftehim bejn il-Komunità Ewropea u l-Gvern tal-Faroes fuq il-Kooperazzjoni Xjentifika u Teknoloġika, li tassoċja lill-Gżejjer Faroe fis-Seba' Programm Kwadru għar-Riċerka u l-Iżvilupp Teknoloġiku u l-Attivitajiet ta' Dimostrazzjoni tal-Komunità Ewropea (2007-2013)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 170 flimkien mal-ewwel sentenza tal-ewwel sottoparagrafu tal-Artikolu 300(2) tiegħu,Wara li kkunsidraw il-proposta mill-Kummissjoni[1],Billi:1.  Il-Kummissjoni nnegozjat, f'isem il-Komunità, Ftehim mal-Gvern tal-Faroes dwar Kooperazzjoni Xjentifika u Teknoloġika (minn hawn 'il quddiem msejjaħ "il-Ftehim"), li jipprovdi għal applikazzjoni proviżorja sa mill-1 ta' Jannar 2010. Applikazzjoni proviżorja tippermetti lill-entitajiet mill-Faroes jipparteċipaw fis-sejħiet għall-proposti taħt is-Seba' Programm Kwadru tal-KE, ippjanati li jitnedew f'Jannar 2010.2.  L-eżitu tan-negozjati kien il-Ftehim inizjalat fit-13 ta' Lulju 2009.3.  Huwa neċessarju li jiġi ffirmat il-Ftehim bil-ħsieb li jiġi possibbilment konkluż f’data aktar tard,IDDEĊIEDA KIF ĠEJ:Artikolu 11. Soġġett għal konklużjoni f’data aktar tard, il-President tal-Kunsill qiegħed b’dan jiġi awtorizzat li jaħtar il-persuna/i bis-setgħa li jiffirma(w), f’isem il-Komunità Ewropea, il-Ftehim dwar Kooperazzjoni Xjentifika u Teknoloġika bejn il-Komunità Ewropea fuq naħa u l-Gvern tal-Faroes fuq in-naħa l-oħra.2. It-test tal-Ftehim huwa mehmuż ma' din id-Deċiżjoni.Artikolu 2Il-Ftehim dwar Kooperazzjoni Xjentifika u Teknoloġika bejn il-Komunità Ewropea fuq naħa u l-Gvern tal-Faroes fuq in-naħa l-oħra għandu jibda japplika proviżorjament mill-1 ta' Jannar 2010.Artikolu 3Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fi Brussell, [...]Għall-KunsillIl-President  ANNESSFTEHIMBEJN IL-KOMUNITÀ EWROPEA UIL-GVERN TAL-FAROESDWAR KOOPERAZZJONI XJENTIFIKA U TEKNOLOĠIKAIL-KOMUNITÀ EWROPEA,minn issa 'l quddiem imsejħa "l-Komunità",fuq naħa,uIL-GVERN TAL-FAROES,minn issa 'l quddiem imsejħa "il-Faroes",fuq in-naħa l-oħra,minn issa 'l quddiem imsejħa l-"Partijiet",FILWAQT LI JIKKUNSIDRAW l-importanza tal-kooperazzjoni xjentifika u teknoloġika attwali bejn l-Faroes u l-Komunità u l-interess reċiproku tagħhom li jsaħħuha fil-kuntest tal-istabbiliment taż-Żona Ewropea ta' Riċerka.BILLI r-riċerkaturi mill-Faroes diġà kienu pparteċipaw b'suċċess fi proġetti ffinanzjati mill-Komunità.FILWAQT LI JIKKUNSIDRAW l-interess taż-żewġ Partijiet li jinkoraġġixxu l-aċċess reċiproku għall-entitajiet ta' riċerka tagħhom u jiżviluppaw fil-Faroes, fuq naħa, u għall-programmi kwadru għal riċerka u żvilupp teknoloġiku tal-Komunità, fuq in-naħa l-oħra.BILLI l-Faroes u l-Komunità għandhom interess li jikkooperaw f'dawn il-programmi għall-benefiċċju reċiproku tagħhom.Billi, permezz tad-Deċiżjoni Nru 1982/2006 KE[2], il-Parlament Ewropew u l-Kunsill tal-Unjoni Ewropea adottaw is-Seba' Programm Kwadru għar-riċerka, l-iżvilupp teknoloġiku u l-attivitajiet ta' dimostrazzjoni tal-Komunità Ewropea (2007 sa 2013) (minn issa 'l quddiem imsejjaħ "is-Seba' Programm Kwadru tal-KE").FILWAQT LI JIKKUNSIDRAW li l-Gvern tal-Faroes jikkonkludi dan il-Ftehim f'isem ir-Renju tad-Danimarka skont l-Att dwar il-Konklużjoni tal-Ftehimiet skont il-Liġi Internazzjonali mill-Gvern tal-Faroes[3].BILLI, mingħajr preġudizzju għad-dispożizzjonijiet relevanti tat-Trattat li jistabbilixxi l-Komunità Ewropea, dan il-Ftehim u kull attività konkluża taħtu ma jaffettwaw bl-ebda mod is-setgħat mogħtija lill-Istati Membri biex jidħlu għal attivitajiet bilaterali mal-Faroes fl-oqsma tax-xjenza, it-teknoloġija, ir-riċerka u l-iżvilupp, u jikkonkludu, fejn xieraq, ftehimiet għal dak il-għan,FTIEHMU KIF ĠEJ:ARTIKOLU 1Ambitu1. Il-Faroes għandhom jiġu assoċjati, taħt it-termini u l-kundizzjonijiet stabbiliti bi, jew imsemmija f'dan il-Ftehim u l-Annessi tiegħu, fis-Seba' Programm Kwadru għar-riċerka, l-iżvilupp teknoloġiku u l-attivitajiet ta' dimostrazzjoni tal-Komunità Ewropea (2007 sa 2013), kif stabbilit bid-Deċiżjoni 1982/2006/KE, ir-Regolament (KE) Nru 1906/2006[4] tal-Parlament Ewropew u tal-Kunsill tat-18 ta' Diċembru 2006 li jistabbilixxi r-regoli għall-parteċipazzjoni ta' impriżi, ċentri tar-riċerka u universitajiet f'azzjonijiet taħt is-Seba' Programm Kwadru u għad-disseminazzjoni tar-riżultati tar-riċerka (2007-2013), u d-Deċiżjoniet tal-Kunsill Nru 2006/971/KE, 2006/972/KE, 2006/973/KE, 2006/974/KE u 2006/975/KE.2. L-atti kollha li joħorġu mill-atti ta' hawn fuq, fosthom l-atti li jistabbilixxu l-istrutturi meħtieġa għall-implimentazzjoni tas-Seba' Programm Kwadru tal-KE permezz tal-attivitajiet ta' riċerka skont l-Artikolu 169 u 171 tat-Trattat li jistabbilixxi l-Komunità Ewropea, għandhom japplikaw għall-Faroes.3. Barra mill-assoċjazzjoni msemmija fil-paragrafu 1, il-kooperazzjoni tista' tinkludi:-  diskussjonijiet regolari dwar l-orjentazzjonijiet u l-prijoritajiet għall-politiki tar-riċerka u l-ippjanar fil-Faroes u fil-Komunità,-  diskussjonijiet dwar prospetti ta' kooperazzjoni u żvilupp,-  provvediment f'waqtu ta' informazzjoni dwar l-implimentazzjoni ta' programmi u proġetti ta' riċerka tal-Faroes u tal-Komunità, u dwar ir-riżultati ta' xogħol magħmul fil-qafas ta' dan il-Ftehim,-  laqgħat konġunti,-  żjarat u skambji ta' ħaddiema, inġiniera u tekniċi tar-riċerka,-  kuntatti regolari u sostnuti bejn maniġers ta' programmi jew proġetti tal-Faroes u tal-Komunità,-  parteċipazzjoni ta' esperti f'seminars, simpożji u sessjonijiet ta' ħidma.ARTIKOLU 2Termini u kundizzjonijiet marbuta mal-assoċjazzjoni tal-Faroesfis-Seba' Programm Kwadru tal-KE1. Entitajiet legali mill-Faroes għandhom jipparteċipaw f'azzjonijiet indiretti u f'attivitajiet tal-Kumitat Konġunt tar-Riċerka tas-Seba' Programm Kwadru tal-KE bl-istess kundizzjonijiet bħal dawk applikabbli għall-entitajiet legali tal-Istati Membri tal-Unjoni Ewropea, soġġetti għat-termini u l-kundizzjonijiet stabbiliti, jew imsemmija, fl-Annessi I u II. Għall-entitajiet ta' riċerka mill-Faroes, it-termini u l-kundizzjonijiet li japplikaw għas-sottomissjoni u l-evalwazzjoni tal-proposti u dawk għall-għotjiet u l-konklużjoni ta' ftehimiet tal-għotjiet u/jew kuntratti li jaqgħu taħt programmi tal-Komunità għandhom ikunu l-istess bħal dawk applikabbli għall-ftehimiet tal-għotjiet u/jew kuntratti konklużi li jaqgħu taħt l-istess programmi ma' entitajiet ta' riċerka fil-Komunità, b'kunsiderazzjoni tal-interessi reċiproċi tal-Komunità u tal-Faroes.Entitajiet legali tal-Komunità għandhom jipparteċipaw fi programmi ta' riċerka u proġetti tal-Faroes f'temi ekwivalenti għal dawk tas-Seba' Programm Kwadru tal-KE taħt l-istess kundizzjonijiet bħal dawk applikabbli għal entitajiet legali mill-Faroes, soġġetti għat-termini u l-kundizzjonijiet stabbiliti bl-Annessi I u II. Entità legali stabbilita f'pajjiż ieħor assoċjat fis-Seba' Programm Kwadru tal-KE (Pajjiż Assoċjat) għandu jgawdi l-istess drittijiet u obbligi skont dan il-ftehim bħall-entitajiet legali li huma stabbiliti fi Stat Membru sakemm il-Pajjiż Assoċjat li fih tkun stabbilita l-entità legali jkun qabel li jagħti l-istess drittijiet u obbligi lill-entitajiet legali mill-Faroes.2. Mid-data tal-applikazzjoni ta' dan il-ftehim, il-Faroes għandhom iħallsu, għal kull sena ta' kemm ser idum is-Seba' Programm Kwadru, kontribuzzjoni finanzjarja għall-baġit ġenerali tal-Unjoni Ewropea. Il-kontribuzzjoni finanzjarja tal-Faroes għandha tiżdied mal-ammont assenjat kull sena fil-baġit ġenerali tal-Unjoni Ewropea għal approprjazzjonijiet tal-impenji biex jintlaħqu l-obbligi finanzjarji li jinħolqu mill-għamliet differenti ta' miżuri meħtieġa għall-eżekuzzjoni, il-ġestjoni u l-operat tas-Seba' Programm Kwadru tal-KE. Ir-regoli għall-kalkolu u l-pagament tal-kontribuzzjoni finanzjarja tal-Faroes huma stipulati fl-Anness III.3. Rappreżentanti mill-Faroes għandhom jipparteċipaw bħala osservaturi fil-kumitati tas-Seba' Programm Kwadru tal-KE stabbilit bid-Deċiżjoni Nru 1999/468/KE[5]. Waqt il-votazzjoni, dawn il-kumitati għandhom jiltaqgħu mingħajr il-preżenza tar-rappreżentanti mill-Faroes. Il-Faroes għandhom jiġu informati bir-riżultat. Il-parteċipazzjoni kif imsemmija f'dan il-paragrafu għandha tieħu l-istess għamla, inklużi l-proċeduri għar-riċeviment tal-informazzjoni u d-dokumentazzjoni, bħal dik applikabbli għar-rappreżentanti mill-Istati Membri tal-Unjoni Ewropea.4. Ir-rappreżentanti mill-Faroes għandhom jipparteċipaw bħala osservaturi fil-Bord tal-Gvernaturi taċ-Ċentru Konġunt ta' Riċerka. Il-parteċipazzjoni kif imsemmija f'dan il-paragrafu għandha tieħu l-istess għamla, inklużi l-proċeduri għar-riċeviment tal-informazzjoni u d-dokumentazzjoni, bħal dik applikabbli għar-rappreżentanti mill-Istati Membri tal-Unjoni Ewropea.5. L-ispejjeż tal-ivvjaġġar u l-spejjeż ta' sussistenza mġarrba mir-rappreżentanti tal-Faroes li jipparteċipaw f'laqgħat tal-kumitati u tal-entitajiet imsemmija f'dan l-Artikolu, jew f'laqgħat marbuta mal-implimentazzjoni tas-Seba' Programm Kwadru tal-KE organizzati mill-Komunità, għandhom ikunu rimborżati mill-Komunità fuq l-istess bażi u skont il-proċeduri attwalment fis-seħħ għal rappreżentanti mill-Istati Membri tal-Unjoni Ewropea.ARTIKOLU 3Titjib fil-kooperazzjoni1. Il-Partijiet għandhom jagħmlu kull sforz, fil-limiti tal-qafas tal-leġiżlazzjoni applikabbli tagħhom, biex jiffaċilitaw il-moviment ħieles u r-residenza tal-ħaddiema fir-riċerka li jipparteċipaw fl-attivitajiet koperti b'dan il-Ftehim u biex jiffaċilitaw il-moviment transkonfinali tal-merkanzija maħsuba għall-użu f'dawn l-attivitajiet.2. Il-Partijiet għandhom jiżguraw li l-ebda ħlas fiskali jew taxxa ma tkun imposta fuq it-trasferiment ta' fondi bejn il-Komunità u l-Faroes, meta dawn il-fondi jkunu meħtieġa għall-operat tal-attivitajiet koperti b'dan il-ftehim.ARTIKOLU 4Kumitat KE/Faroes tar-Riċerka1. Għandu jiġi stabbilit kumitat konġunt imsejjaħ il-"Kumitat tar-Riċerka KE-Faroes", li l-funzjonijiet tiegħu għandhom jinkludu:-  li jiżgura, jevalwa u janalizza l-implimentazzjoni ta' dan il-Ftehim,-  li jeżamina kwalunkwe miżura mmirata li ttejjeb u tiżviluppa l-kooperazzjoni,-  diskussjoni regolari tal-orjentazzjonijiet futuri u prijoritajiet tal-politiki tar-riċerka u l-ippjanar tar-riċerka fil-Faroes u fil-Komunità u l-prospetti ta' kooperazzjoni futura,-  li jagħmel, soġġett għall-proċessi domestiċi tal-approvazzjoni ta’ kull Parti, emendi tekniċi għal dan il-Ftehim kif jista' ikun meħtieġ.2. Fuq talba tal-Faroes, il-Kumitat jista’ jidentifika reġjuni tal-Faroes li jissodisfaw il-kriterji stipulati fl-Artikolu 5(1) tar-Regolament tal-Kunsill (KE) Nru 1083/2006[6] u li għalhekk jistgħu jkunu reġjuni eliġibbli biex jibbenefikaw minn azzjonijiet ta’ riċerka skont il-Programm ta’ Ħidma “Potenzjal fir-Riċerka” taħt il-programm speċifiku “Kapaċitajiet”.3. Il-Kumitat tar-Riċerka KE-Faroes, li għandu jkun magħmul minn rappreżentanti tal-Kummissjoni u tal-Faroes, għandu jadotta r-Regoli ta' Proċedura tiegħu.4. Il-Kumitat tar-Riċerka KE-Faroes għandu jiltaqa' għall-inqas darba kull sentejn. Laqgħat straordinarji għandhom isiru wara t-talba ta' waħda jew oħra mill-Partijiet.ARTIKOLU 5Dispożizzjonijiet finali1. L-Annessi I, II u III għandhom jagħmlu parti integrali minn dan il-Ftehim.2. Dan il-Ftehim huwa b'hekk konkluż għat-tul ta' żmien li baqa' tas-Seba' Programm Kwadru tal-KE. Għandu jidħol fis-seħħ fid-data li fiha ż-żewġ Partijiet ikunu nnotifikaw lil xulxin li lestew il-proċeduri tagħhom għal dak il-għan. Għandu jkun applikat proviżorjament mill-1 ta’ Jannar 2010.Dan il-Ftehim jista' jiġi emendat bil-miktub biss u bil-kunsens komuni tal-Partijiet. Id-dħul fis-seħħ tal-emendi għandu jsegwi l-istess proċedura bħal dik applikabbli għall-Ftehim innifsu b'mezzi diplomatiċi. Kull waħda mill-Partijiet tista' ttemm dan il-Ftehim fi kwalunkwe ħin wara avviż bil-miktub ta' sitt xhur, b'mezzi diplomatiċi. Il-proġetti u l-attivitajiet li jkunu fis-seħħ fil-waqt tat-terminazzjoni u/jew l-iskadenza ta' dan il-Ftehim għandhom jibqgħu fis-seħħ sakemm ikunu finalizzati skont il-kundizzjonijiet stabbiliti f'dan il-Ftehim. Il-Partijiet għandhom isolvu b'kunsens komuni xi kwistjonijiet oħrajn dwar it-terminazzjoni.3. Jekk Parti tinnotifika lill-oħra li mhix ser tikkonkludi l-Ftehim, b'dan qiegħed jiġi maqbul b'mod reċiproku li:-  il-Komunità għandha tirrimborża lill-Faroes il-kontribuzzjoni tagħhom għall-baġit ġenerali tal-Unjoni Ewropea msemmija fl-Artikolu 2(2),-  madankollu, fondi impenjati mill-Komunità b'rabta mal-parteċipazzjoni ta' entitajiet legali mill-Faroes f'azzjonijiet indiretti, inklużi r-rimborżi msemmija fl-Artikolu 2(5), għandhom jitnaqqsu mill-Komunità mir-rimborż msemmi hawn fuq,-  proġetti u attivitajiet imnedija taħt din l-applikazzjoni proviżorja u li jkunu għadhom għaddejjin fiż-żmien tal-avviż imsemmi hawn fuq għandhom jissoktaw sat-tmiem tagħhom taħt il-kundizzjonijiet stipulati f'dan il-Ftehim.4. Jekk il-Komunità tiddeċiedi li tirrevedi s-Seba' Programm Kwadru tal-KE, għandha tinnotifika lill-Faroes bil-kontenut preċiż ta' dawn ir-reviżjonijiet fi żmien ġimgħa mill-adozzjoni tagħhom mill-Komunità. Fil-każ ta' tali reviżjoni jew estensjoni tal-programmi ta' riċerka, il-Faroes jistgħu jtemmu dan il-Ftehim billi jagħtu avviż ta' sitt xhur żmien. Il-Partijiet għandhom jagħtu avviż ta' kwalunkwe intenzjoni li jtemmu jew li jestendu dan il-Ftehim, fi żmien tliet xhur wara l-adozzjoni tad-deċiżjoni tal-Komunità.5. Meta l-Komunità tadotta programm kwadru multiannwali ġdid għall-attivitajiet ta' riċerka, l-iżvilupp teknoloġiku u dimostrazzjoni, Ftehim ġdid jista' jiġi nnegozjat mill-ġdid jew jiġġedded skont kundizzjonijiet maqbula b'mod reċiproku, wara t-talba ta' kwalunkwe waħda mill-Partijiet.6. Dan il-Ftehim għandu japplika, fuq naħa, għat-territorji li fihom japplika t-Trattat li jistabbilixxi l-Komunità Ewropea u skont il-kundizzjonijiet stabbiliti f’dak it-Trattat u, fuq in-naħa l-oħra, fit-territorju tal-Faroes.7. Kopji ta' dan il-Ftehim għandhom jinkitbu bil-Bulgaru, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bil-lingwa tal-Faroes, b'kull test ikun ugwalment awtentiku.ANNESS ITERMINI U KUNDIZZJONIJIET GĦALL-PARTEĊIPAZZJONI TA' ENTITAJIET LEGALI TAL-ISTATI MEMBRI TAL-UNJONI EWROPEA U TAL-FAROESGħall-għan ta' dan il-Ftehim, "entità legali" tfisser kull persuna naturali, jew kull persuna legali maħluqa skont il-liġi nazzjonali tal-post tal-istabbiliment tagħha jew skont il-liġi Komunitarja, li għandha personalità legali u li hija intitolata li jkollha drittijiet u obbligi ta' kwalunkwe tip f'isimha.I. Termini u kundizzjonijiet għall-parteċipazzjoni ta' entitajiet legali mill-Faroes f'azzjonijiet indiretti tas-Seba' Programm Kwadru tal-KE1. Il-parteċipazzjoni u l-finanzjament ta' entitajiet legali stabbiliti fil-Faroes f'azzjonijiet indiretti tas-Seba' Programm Kwadru tal-KE għandhom ikunu skont il-kundizzjonijiet stabbiliti għall-'pajjiżi assoċjati' fir-Regolament (KE) Nru 1906/2006 tal-Parlament Ewropew u tal-Kunsill tat-18 ta' Diċembru 2006 li jistabbilixxi r-regoli għall-parteċipazzjoni ta' impriżi, ċentri tar-riċerka u universitajiet f'azzjonijiet taħt is-Seba' Programm Kwadru u għad-disseminazzjoni tar-riżultati tar-riċerka (2007-2013)[7]. Fil-każ li l-Komunità tagħmel dispożizzjonijiet għall-implimentazzjoni tal-Artikoli 169 u 171 tat-Trattat li jistabbilixxi l-Komunità Ewropea, il-Faroes għandhom jitħallew jipparteċipaw fl-istrutturi legali maħluqa skont dawn id-dispożizzjonijiet, soġġetti għar-regoli tal-istabbiliment ta' dawn l-istrutturi legali.Entitajiet legali stabbiliti fil-Faroes għandhom ikunu eleġibbli għall-parteċipazzjoni f'azzjonijiet indiretti bbażati fuq l-Artikoli 169 u 171 tat-Trattat li jistabbilixxi l-Komunità Ewropea, taħt l-istess kundizzjonijiet tal-entitajiet legali stabbiliti fl-Istati Membri.Entitajiet legali stabbiliti fil-Faroes għandhom ikunu eliġibbli, skont l-istess kundizzjonijiet tal-entitajiet legali stabbiliti fl-Istati Membri, għal self li l-BEI jagħti b'għajnuna għall-għanijiet ta' riċerka stipulati skont fis-Seba' Programm Kwadru tal-KE (il-Faċilità għall-Kondiviżjoni tar-Riskju Finanzjarju).2. Entitajiet legali mill-Faroes għandhom jitqiesu, flimkien ma' dawk tal-Komunità Ewropea, għall-għażla ta' għadd xieraq ta' esperti indipendenti għall-kompiti u taħt il-kundizzjonijiet previsti fl-Artikoli 17 u 27 tar-Regolament (KE) Nru 1906/2006 u għall-parteċipazzjoni fi gruppi diversi u Kumitati konsultattivi tas-Seba' Programm Kwadru tal-KE b'kunsiderazzjoni għall-ħiliet u l-għarfien xieraq tal-kompiti li jingħatawlhom.3. B'konformità mar-Regolament (KE) Nru 1906/2006 u r-Regolamenti Finanzjarji tal-Komunità Ewropea, ftehim għall-għotja u/jew kuntratt konklużi mill-Komunità ma' kwalunkwe entità legali mill-Faroes sabiex twettaq azzjoni indiretta għandu jaħseb għal kontrolli u verifiki li għandhom jsiru minn, jew taħt l-awtorità tal-Kummissjoni jew tal-Qorti tal-Awdituri tal-Komunitajiet Ewropej. Fi spirtu ta' kooperazzjoni u interess reċiproku, l-awtoritajiet relevanti tal-Faroes għandhom jipprovdu kull assistenza raġonevoli u possibbli kif jista' jkun meħtieġ jew siewi skont iċ-ċirkustanzi biex jitwettqu dawn il-kontrolli u l-verifiki.II. Termini u kundizzjonijiet għall-partċipazzjoni ta' entitajiet legali tal-Istati Membri tal-Unjoni Ewropea fi programmi u proġetti ta' riċerka tal-Faroes1. Il-parteċipazzjoni ta' entitajiet legali stabbiliti fil-Komunità, maħluqa skont il-liġi nazzjonali ta' wieħed mill-Istati Membri tal-Unjoni Ewropea jew skont il-liġi Komunitarja, fi proġetti ta' programmi ta' riċerka u żvilupp tal-Faroes tista' tirrikjedi l-parteċipazzjoni konġunta ta' mill-inqas entità waħda mill-Faroes. Proposti għal din il-parteċipazzjoni għandha tkun sottomessa b'mod konġunt, fejn meħtieġa, mal-entità/ajiet legali mill-Faroes.2. Soġġett għall-paragrafu 1 u għall-Anness II, id-drittijiet u l-obbligi tal-entitajiet legali stabbiliti fil-Komunità li jipparteċipaw fi proġetti ta' riċerka tal-Faroes fi ħdan programmi ta' riċerka u żvilupp, it-termini u l-kundizzjonijiet applikabbli għas-sottomissjoni u l-evalwazzjoni ta' proposti u għall-għoti u konklużjoni ta' ftehimiet ta' għotja u/jew kuntratti f'proġetti bħal dwan għandhom ikunu soġġetti għal-liġijiet, ir-regoli u d-direttivi tal-Gvern tal-Faroes li jirregolaw l-operat ta' programmi ta' riċerka u żvilupp, kif ukoll għal-limiti imposti mis-sigurtà nazzjonali fejn applikabbli, kif applikabbli għall-entitajiet legali mill-Faroes u li jiżguraw trattament ekwu, b'kunsiderazzjoni għan-natura tal-kooperazzjoni f'dan il-qasam bejn il-Faroes u l-Komunità.Il-finanzjament ta' entitajiet legali stabbiliti fil-Komunità li jipparteċipaw fi proġetti ta' riċerka tal-Faroes fi ħdan programmi ta' riċerka u żvilupp għandu jkun soġġett għal-liġijiet, r-regoli u d-direttivi tal-Gvern tal-Faroes li jirregolaw l-operat ta' programmi ta' riċerka u żvilupp, kif ukoll għal-limiti imposti mis-sigurtà nazzjonali fejn applikabbli, kif applikabbli għall-entitajiet legali mhux mill-Faroes li jipparteċipaw fi proġetti ta' riċerka fi ħdan programmi ta' riċerka u żvilupp tal-Faroes. Fil-każ fejn il-finanzjament ma jkunx ipprovdut lill-entitajiet legali mhux mill-Faroes, l-entitajiet legali Komunitarji għandhom ikopru l-ispejjeż tagħhom stess, inklużi s-sehem relattiv tagħhom fl-ispejjeż ġenerali tal-maniġment u amministrattivi tal-proġett.3. Il-proposti għal riċerka fl-oqsma kollha għandhom jiġu sottomessi lill-Kunsill tar-Riċerka tal-Faroes (Granskingarráðið).4. Il-Faroes għandhom jgħarrfu regolarment lill-Komunità bil-programmi attwali tal-Faroes u bl-opportunitajiet ta' parteċipazzjoni għall-entitajiet legali stabbiliti fil-Komunità.ANNESS IIPRINĊIPJI DWAR L-ALLOKAZZJONI TAD-DRITTIJIET TAL-PROPRJETÀ INTELLETTWALII. ApplikazzjoniGħall-iskopijiet ta' dan il-Ftehim: "proprjetà intellettwali" għandha t-tifsira mogħtija fl-Artikolu 2 tal-Konvenzjoni li tistabbilixxi l-Organizzazzjoni Dinjija tal-Proprjetà Intellettwali, magħmula fi Stokkolma fl-14 ta' Lulju 1967; "għarfien" tfisser ir-riżultati, inkluża informazzjoni, kemm jekk tista' tkun prottetta kemm jekk le, kif ukoll drittijiet tal-awtur jew drittijiet li jappartjenu lill-informazzjoni wara applikazzjonijiet għal, jew il-ħruġ ta' privattivi, disinji, varjetajiet ta' pjanti, ċertifikati ta' protezzjoni supplimentari jew għamliet simili ta' protezzjoni.II Drittijiet ta' proprjeta intellettwali tal-entitajiet legali tal-Partijiet1. Kull Parti għandha tiżgura li d-drittijiet tal-proprjetà intellettwali tal-entitajiet legali tal-Parti l-oħra li jipparteċipaw f'attivitajiet imwettqa skont dan il-Ftehim, u d-drittijiet u l-obbligi li jitnisslu minn parteċipazzjoni bħal din, għandhom ikunu konsistenti mal-konvenzjonijiet internazzjonali relevanti li huma applikabbli għall-Partijiet, inkluż il-Ftehim TRIPS (Ftehim dwar aspetti marbutin mal-kummerċ tad-drittijiet tal-proprjetà intellettwali amministrati mill-Organizzazzjoni Dinjija tal-Kummerċ) kif ukoll il-Konvenzjoni ta' Berna (l-Att ta' Pariġi 1971) u l-Konvenzjoni ta' Pariġi (l-Att ta' Stokkolma 1967).2. L-entitajiet legali mill-Faroes li jipparteċipaw f'azzjoni indiretta tas-Seba' Programm Kwadru tal-KE għandu jkollhom drittijiet u obbligi tal-proprjetà intellettwali skont il-kundizzjonijiet stipulati fir-Regolament (KE) Nru 1906/2006 u fil-ftehimiet għall-għotjiet u/jew fil-kuntratti konklużi mal-Komunità Ewropea skont il-każ, u dawk għandhom jikkonformaw mal-paragrafu 1. Meta entitajiet legali mill-Faroes jipparteċipaw f'azzjoni indiretta tas-Seba' Programm Kwadru tal-KE implimentata skont l-Artikolu 169 tat-Trattat li jistabbilixxi l-Komunità Ewropea, għandu jkollhom l-istess drittijiet u obbligi fuq il-proprjetà intellettwali bħal dawk tal-Istati Membri parteċipanti stabbiliti fid-deċiżjoni relevanti tal-Parlament Ewropew u tal-Kunsill u l-ftehim tal-għotja u/jew il-kuntratt konkluż mal-Komunità Ewropea skont il-każ, u li għandhom jikkonformaw mal-paragrafu 1.3. L-entitajiet legali tal-Komunità li jipparteċipaw fil-programm jew proġetti ta' riċerka tal-Faroes għandu jkollhom l-istess drittijiet u obbligi fuq il-proprjetà intellettwali bħal dawk tal-entitajiet legali stabbiliti fil-Faroes li jipparteċipaw f'tali programmi jew proġetti ta' riċerka, u li għandhom jikkonformaw mal-paragrafu 1.III. Drittijiet tal-proprjetà intellettwali tal-Partijiet1. Ħlief jekk ikun maqbul speċifikament mod ieħor mill-Partijiet, ir-regoli li ġejjin għandhom japplikaw għal għarfien iġġenerat mill-Partijiet matul l-attivitajiet imwettqa skont l-Artikolu 1(3) ta' dan il-Ftehim:(a) il-Parti li tiġġenera tali għarfien għandha tkun is-sid ta' dak l-għarfien. Fejn is-sehem rispettiv tagħhom fix-xogħol ma jistax ikun magħruf, huma għandu jkollhom id-dritt tal-pussess konġunt ta' dan l-għarfien;(b) il-Parti li tippossiedi dak l-għarfien għandha tagħti drittijiet ta' aċċess għalih lill-Parti l-oħra biex twettaq l-attivitajiet imsemmija fl-Artikolu 1(3) ta' dan il-Ftehim. Dawn id-drittijiet ta' aċċess għandhom jingħataw mingħajr ħlas tad-drittijiet.2. Ħlief jekk ikun maqbul mod ieħor mill-Partijiet, ir-regoli li ġejjin għandhom japplikaw għax-xogħlijiet ta' kitbiet xjentifiċi tal-Partijiet:(a) fil-każ fejn Parti tippubblika dejta, informazzjoni u riżultati xjentifiċi u tekniċi, permezz ta' ġurnali, artikoli, rapporti, kotba, inklużi video u software, li joħorġu minn, jew li huma konnessi ma' attivitajiet imwettqa skont dan il-Ftehim, liċenzja dinjija, mhux esklussiva, irrevokabbli, libera mill-ħlas tad-drittijiet għandha tingħata lill-Parti l-oħra biex tittraduċi, tirriproduċi, tadatta, tittrażmetti u tqassam pubblikament dawn ix-xogħlijiet;(b) il-kopji kollha tad-dejta u l-informazzjoni, protetti bid-drittijiet tal-awtur, li għandhom jitqassmu pubblikament u jitħejjew skont din it-taqsima għandhom juru l-ismijiet tal-awtur(i) tax-xogħol ħlief jekk awtur jirrifjuta b'mod espliċitu li jissemma. Dawn għandu jkollhom ukoll rikonoxximent ċar u viżibbli tas-sostenn kooperattiv tal-Partijiet.3. Ħlief jekk ikun maqbul speċifikament mod ieħor mill-Partijiet, ir-regoli li ġejjin għandhom japplikaw għall-informazzjoni mhux żvelata tal-Partijiet:(a) meta tikkomunika mal-Parti l-oħra informazzjoni konnessa ma' attivitajiet imwettqa skont dan il-Ftehim, kull Parti għandha tidentifika dik l-informazzjoni li tixtieq li tibqa' mhux żvelata;(b) il-Parti li tirċievi tista' taħt ir-reponsabbiltà tagħha stess tikkomunika informazzjoni mhux żvelata lil entitajiet jew persuni taħt l-awtorità tagħha għall-għanijiet speċifiċi tal-implimentazzjoni ta' dan il-Ftehim;(c) bil-kunsens miktub minn qabel tal-Parti li tipprovdi l-informazzjoni mhux żvelata, il-Parti li tirċievi tista' xxerred din l-informazzjoni mhux żvelata b'mod usa' minn dak permess fil-paragrafu (b). Il-Partijiet għandhom jikkooperaw fl-iżvilupp ta' proċeduri għat-talba u l-kisba minn qabel tal-kunsens bil-miktub għal dan it-tixrid usa', u kull Parti għandha tipprovdi din l-approvazzjoni sal-punt permess mill-politiki, ir-regoli u l-liġijiet nazzjonali tagħha;(d) L-informazzjoni mhux dokumentarja mhux żvelata jew kunfidenzjali oħra pprovduta f'seminars u laqgħat oħra bejn rappreżentanti tal-Partijiet organizzati skont dan il-Ftehim, jew l-informazzjoni li toħroġ mis-sekondament ta' persunal, l-użu tal-faċilitajiet jew l-azzjonijiet indiretti, għandha tibqa' kunfidenzjali meta r-riċevitur ta' din l-informazzjoni mhux żvelata jew informazzjoni kunfidenzali jew privileġġata oħra jkun mgħarraf bil-karattru kunfidenzjali tal-informazzjoni kkomunikata meta ssir il-komunikazzjoni, skont is-sottoparagrafu (a);(e) kull Parti għandha tagħmel sforz biex tiżgura li informazzjoni mhux żvelata li tkun rċiviet skont is-sottoparagrafi (a) u (c) tkun ikkontrollata kif ipprovdut hawnhekk. Jekk waħda mill-Partijiet issir taf li mhijiex se tkun, jew tista' raġonevolment tistenna li mhijiex se tkun, f'qagħda li tissodisfa d-dispożizzjonijiet li ma xxerridx l-informazzjoni stabbiliti fis-sottoparagrafi (a) u (c), għandha minnufih tgħarraf lill-Parti l-oħra. Wara dan il-Partijiet għandhom jidħlu f’konsultazzjoni biex ifasslu kif għandhom jaġixxu.ANNESS IIIREGOLI GĦALL-KONTRIBUZZJONI FINANZJARJA TAL-FAROES GĦAS-SEBA' PROGRAMM KWADRU TAL-KEI. Kalkolu tal-kontribuzzjoni finanzjarja tal-Faroes1. Il-kontribuzzjoni finanzjarja tal-Faroes għas-Seba' Programm Kwadru tal-KE għandha tkun stabbilita fuq bażi annwali fi proporzjon għal, u b'żieda mal-ammont disponibbli kull sena fil-baġit ġenerali tal-Unjoni Ewropea għall-approprjazzjonijiet tal-impenji meħtieġa għall-implimentazzjoni, il-ġestjoni u l-operat tas-Seba' Programm Kwadru tal-KE, skont ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej u r-Regolament tal-Kummissjoni Nru 2342/2002 tat-23 ta' Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002.2. Il-fattur ta' proporzjonalità li jirregola l-kontribuzzjoni tal-Faroes għandu jinkiseb billi jkun stabbilit proporzjon bejn il-prodott gross domestiku tal-Faroes, bil-prezzijiet tas-suq, u s-somma tal-prodotti grossi domestiċi, bil-prezzijiet tas-suq, tal-Istati Membri tal-Unjoni Ewropea. Dawn il-proporzjonijiet għandhom jiġu kkalkulati, għall-Istati Membri, abbażi tal-aħħar dejta statistika mill-Eurostat, disponibbli fi żmien il-pubblikazzjoni tal-abbozz preliminari tal-baġit tal-Unjoni Ewropea għall-istess sena u għall-Faroes abbażi tal-aħħar dejta statistika tal-istess sena mill-Awtorità Nazzjonali tal-Istatistika tal-Faroes (Hagstova Føroya) disponibbli fi żmien tal-pubblikazzjoni tal-abbozz preliminari tal-baġit tal-Unjoni Ewropea.3. Il-Kummissjoni għandha tikkomunika lill-Faroes, kemm jista' jkun malajr, u l-aktar tard sal-1 ta' Settembru tas-sena ta' qabel kull sena finanzjarja, l-informazzjoni li ġejja flimkien mal-materjal relevanti ta' sfond:-  l-ammonti għal approprjazzjonijiet tal-impenji, fid-dikjarazzjoni tal-infiq tal-abbozz preliminari tal-baġit tal-Unjoni Ewropea li jikkorrispondu għas-Seba' Programm Kwadru tal-KE,-  l-ammont stimat tal-kontribuzzjonijiet li ġej mill-abbozz preliminari tal-baġit, li jikkorrispondi għall-parteċipazzjoni tal-Faroes fis-Seba' Programm Kwadru tal-KE skont il-paragrafi 1, 2 u 3.Meta l-baġit ġenerali jkun ġie finalment adottat, il-Kummissjoni għandha tikkomunika lill-Faroes, f'dikjarazzjoni tal-infiq li jikkorrispondi għall-parteċipazzjoni tal-Faroes, l-ammonti finali msemmija fl-ewwel sottoparagrafu.II. Pagament tal-kontribuzzjoni finanzjarja tal-Faroes1. Il-Kummissjoni għandha toħroġ, l-iktar tard f'Jannar u f'Ġunju ta' kull sena finanzjarja, sejħa għal fondi lill-Faroes li tikkorrispondi mal-kontribuzzjoni tagħhom skont dan il-Ftehim. Dawn is-sejħiet għal fondi għandhom jipprovdu, rispettivament, għall-pagament:ta' sitta minn kull tnax tal-kontribuzzjoni tal-Faroes sa mhux aktar tard minn 30 jum wara li tkun irċiviet is-sejħiet għall-fondi. Madankollu, is-sitta minn kull tnax li għandhom jitħallsu sa mhux iktar tard minn 30 jum wara li tkun irċiviet is-sejħa maħruġa f'Jannar għandhom ikunu kkalkulati abbażi tal-ammont stipulat fid-dikjarazzjoni tad-dħul tal-abbozz preliminari tal-baġit: ir-regolarizzazzjoni tal-ammont hekk imħallas għandha ssir mal-pagament tas-sitta minn kull tnax sa mhux aktar tard minn 30 jum wara li tkun irċiviet is-sejħa għall-fondi maħruġa l-aktar tard f'Ġunju.Għall-ewwel sena tal-implimentazzjoni ta' dan il-Ftehim, il-Kummissjoni għandha toħroġ l-ewwel sejħa għall-fondi fi żmien 30 jum mill-applikazzjoni proviżorja tiegħu. Jekk din is-sejħa toħroġ wara l-15 ta' Ġunju, għandha tipprovdi għall-pagament ta' tnax minn kull tnax tal-kontribuzzjoni tal-Faroes fi żmien 30 jum, ikkalkulat abbażi tal-ammont stipulat fid-dikjarazzjoni tad-dħul tal-baġit.2. Il-kontribuzzjoni tal-Faroes għandha tkun espressa u mħallsa f'euro. Il-pagament mill-Faroes għandu jiġi kkreditat lill-programmi Komunitarji bħala introjtu fil-baġit allokat għall-intestatura xierqa tal-baġit fid-dikjarazzjoni tad-dħul tal-baġit ġenerali tal-Unjoni Ewropea. Ir-Regolament Finanzjarju applikabbli għall-baġit ġenerali tal-Unjoni Ewropea għandu japplika għall-ġestjoni tal-approprjazzjonijiet.3. Il-Faroes għandhom iħallsu l-kontribuzzjoni tagħhom skont dan il-Ftehim skont l-iskeda fil-paragrafu 1. Kwalunkwe dewmien fil-pagament tal-kontribuzzjoni għandu jwassal għall-pagament ta' imgħax ta’ inadempjenza mill-Faroes fuq l-ammont mhux imħallas mid-data dovuta. Ir-rati tal-imgħax fuq l-ammonti li għandhom jitħallsu li ma jitħallsux fid-data dovuta għandhom ikunu r-rati applikati mill-Bank Ċentrali Ewropew fl-operati ewlenin tiegħu ta' rifinanzjament, kif ippubblikat fis-serje C ta' 'Il-Ġurnal Uffiċjali tal-Komunitajiet Ewropej' , fis-seħħ fl-ewwel jum tal-kalendarju tax-xahar li fih kellu jsir il-pagament, u miżjuda b'punt perċentwali u nofs.Fil-każ li d-dewmien fil-pagament tal-kontribuzzjoni jkun b'mod li jista' jipperikola b'mod sinifikanti l-implimentazzjoni u l-ġestjoni tal-programm, il-parteċipazzjoni tal-Faroes fil-programm għas-sena finanzjarja konċernata għandha tkun sospiża mill-Kummissjoni wara li l-pagament jibqa' ma jsirx sa 20 jum ta' xogħol wara li ittra formali ta' tfakkira tkun intbagħtet lill-Faroes, mingħajr preġudizzju għall-obbligi tal-Komunità skont il-ftehimiet tal-għotjiet u/jew il-kuntratti diġà konklużi relevanti għall-implimentazzjoni ta' azzjonijiet indiretti magħżula.4. Mhux aktar tard mill-31 ta' Mejju tas-sena wara sena finanzjarja, id-dikjarazzjoni tal-approprjazzjonijiet għas-Seba' Programm Kwadru tal-KE għal dik is-sena finanzjarja għandha tkun ippreparata u trażmessa lill-Faroes għall-informazzjoni, skont il-format tal-kont tad-dħul u l-infiq tal-Kummissjoni.5. Il-Kummissjoni, fi żmien l-għeluq tal-kontijiet marbuta ma' kull sena finanzjarja, fil-qafas tal-istabbiliment tal-kont tad-dħul u l-infiq, għandha tipproċedi għar-regolarizzazzjoni tal-kontijiet b'rabta mal-parteċipazzjoni tal-Faroes. Din ir-regolarizzazzjoni għandha tqis l-emendi li jkunu saru, kemm permezz ta' trasferiment, kanċellazzjonijiet, trasferimenti 'l quddiem, diżimpenji, jew permezz ta' baġits supplimentari u li jemendaw matul is-sena finanzjarja. Din ir-regolarizzazzjoni għandha ssir mal-pagament tat-tieni pagament tas-sena finanzjarja li jmiss, u għall-aħħar sena finanzjarja f'Lulju 2014. Iktar regolarizzazzjoni għandha ssir kull sena sa Lulju 2016.ANNESS IVKONTROLL FINANZJARJU TAL-PARTEĊIPANTI MILL-FAROES FIL-PROGRAMMI TAL-KOMUNITÀ KOPERTI MINN DAN IL-FTEHIMI. Komunikazzjoni DirettaIl-Kummissjoni għandha tikkomunika direttament mal-parteċipanti tas-Seba' Programm Kwadru tal-KE stabbiliti fil-Faroes u mas-sottokuntratturi tagħhom. Il-parteċipanti jistgħu jissottomettu direttament lill-Kummissjoni kull informazzjoni u dokumentazzjoni relevanti li huma meħtieġa jissottomettu abbażi tal-istrumenti msemmija f'dan il-Ftehim u tal-arranġamenti tal-għotja u/jew il-kuntratti konklużi sabiex jiġu implimentati.II. Verifiki1. Skont ir-Regolament tal-Kunsill (KE, Euratom) Nru 1605/2002[8], dwar ir-Regolament Finanzjarju applikabbli għall-baġit ġenerali tal-Komunitajiet Ewropej u r-Regolament tal-Kummissjoni (KE, Euratom) Nru 2342/2002[9] li jistipula regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej u flimkien mar-regoli l-oħrajn li jirreferi għalihom dan il-Ftehim, l-arranġamenti għall-għoti ta' għajnuna u/jew kuntratti konklużi ma' parteċipanti fil-programm kif stabbilit fil-Faroes jistgħu jipprovdu għal verifiki xjentifiċi, finanzjarji, teknoloġiċi u verifiki oħra li jistgħu jsiru fi kwalunkwe żmien fuq l-istabbiliment tal-parteċipanti u tas-sottokuntratturi tagħhom minn aġenti tal-Kummissjoni jew minn persuni oħrajn li jkunu mogħtija din is-setgħa mill-Kummissjoni fosthom l-OLAF.2. Aġenti tal-Kummissjoni, tal-Qorti Ewropea tal-Awdituri u persuni b'mandat mill-Kummissjoni fosthom l-OLAF għandu jkollhom aċċess xieraq għas-siti, ix-xogħlijiet u d-dokumenti u għal kull informazzjoni meħtieġa sabiex iwettqu dawn il-verifiki, inkluż f'forma elettronika, soġġett għall-inklużjoni ta' dan id-dritt għall-aċċess li għandu jiġi ddikjarat b'mod espliċitu fl-arranġamenti tal-għotja u/jew il-kuntratti konklużi għall-implimentazzjoni tal-istrumenti msemmija f'dan il-Ftehim mal-parteċipanti mill-Faroes.3. Il-verifiki jistgħu jsiru wara li s-Seba' Programm Kwadru tal-KE jew dan il-Ftehim jiskadu, fuq il-kundizzjonijiet stipulati fil-ftehimiet tal-għotja u/jew kuntratti konċernati.4. L-awtorità kompetenti tal-Faroes maħtura mill-Gvern tal-Faroes għandha tiġi infurmata bil-quddiem bil-verifiki li jsiru fit-territorju tal-Faroes. Din in-notifika ma għandhiex tkun prekundizzjoni legali għat-twettiq ta' dawn il-verifiki.III. Verifiki Fuq il-Post1. Fi ħdan il-qafas ta' dan il-Ftehim, il-Kummissjoni bl-inklużjoni tal-OLAF għandha tkun awtorizzata li tagħmel verifiki fuq il-post u spezzjonijiet fl-istabbilimenti tal-parteċipanti u tas-sottokuntratturi mill-Faroes, skont it-termini u l-kundizzjonijiet stipulati fir-Regolament tal-Kunsill (Euratom, KE) Nru 2185/96[10].2. Il-verifiki u l-ispezzjonijiet fuq il-post għandhom jitħejjew u jsiru mill-Kummissjoni b'kollaborazzjoni mill-qrib mal-Uffiċċju Nazzjonali tal-Verifika (Landsgrannskoðanin). Din għandha tiġi nnotifikata raġonevolment minn qabel dwar l-għan, l-iskop u l-bażi legali tal-verifiki u l-ispezzjonijiet, ħalli tkun tista' tipprovdi assistenza. Għal dak il-għan, l-uffiċjali tal-awtoritajiet kompetenti mill-Faroes jistgħu jipparteċipaw fil-verifiki u l-ispezzjonijiet fuq il-post.3. Jekk l-awtoritajiet konċernati tal-Faroes ikunu jixtiequ, il-verifiki u l-ispezzjonijiet fuq il-post jistgħu jsiru b'mod konġunt mill-Kummissjoni u minnhom stess.4. Meta l-parteċipanti tas-Seba' Programm Kwadru tal-KE jopponu verifika jew spezzjoni fuq il-post, l-awtoritajiet tal-Faroes, b'aġir skont ir-regoli u r-regolamenti nazzjonali, għandhom jassistu lill-ispetturi tal-Kummissjoni, b'mod raġonevoli kif meħtieġ sabiex jippermettulhom jaqdu dmirijiethom fit-twettiq tal-verifika jew l-ispezzjoni fuq il-post.5. Il-Kummissjoni għandha tirrapporta malajr kemm jista' jkun lill-awtorità kompetenti tal-Faroes kwalunkwe fatt jew suspett marbut ma' irregolarità li tkun ġiet innotifikata lilha matul il-verifika jew l-ispezzjoni fuq il-post. Fi kwalunkwe każ, il-Kummissjoni għandha tkun meħtieġa li tinforma mill-awtorità msemmija hawn fuq bir-riżultati ta' tali verifiki u spezzjonijiet.IV. Informazzjoni u Konsultazzjoni1. Għall-għanijiet tal-implimentazzjoni xierqa ta' dan l-Anness, l-awtoritajiet kompetenti tal-Faroes u tal-Komunità għandhom jiskambjaw l-informazzjoni regolarment, sakemm dan ma jkunx projbit jew mhux awtorizzat minn regoli u regolamenti nazzjonali u, fuq talba ta' waħda mill-Partijiet, għandhom isiru konsultazzjonijiet.2. L-awtoritajiet kompetenti tal-Faroes għandhom jinfurmaw lill-Kummissjoni fi żmien raġonevoli bi kwalunkwe fatt jew suspett li jkun ġie notifikat lilhom b'rabta ma' xi irregolarità marbuta mal-konklużjoni u l-implimentazzjoni tal-ftehimiet għall-għotja u/jew il-kuntratti konklużi fl-applikazzjoni tal-istrumenti msemmija f'dan il-Ftehim.V. KunfidenzjalitàL-informazzjoni kkomunikata jew akkwistata fi kwalunkwe għamla permezz ta' dan l-Anness għandha tkun koperta bis-segretezza professjonali u protetta bl-istess mod ta' kif informazzjoni simili tiġi protetta bil-liġi tal-Faroes jew bid-dispożizzjonijiet korrispondenti applikabbli għall-istituzzjonijiet tal-Komunità. Din l-informazzjoni ma tistax tiġi kkomunikata ħlief lil persuni fi ħdan l-istituzzjonijiet Komunitarji jew fl-Istati Membri jew fil-Faroes li l-funzjonijiet tagħhom jirrikjedu legalment li huma jkunu jafuha u lanqas ma tista' tintuża għal skopijiet oħra ħlief sabiex tkun żgurata il-protezzjoni effettiva tal-interessi finanzjarji tal-Partijiet.VI. Miżuri Amministrattivi u PenaliMingħajr preġudizzju għall-applikazzjoni tal-liġi kriminali tal-Faroes, miżuri amministrattivi u penali jistgħu jiġu imposti mill-Kummissjoni b'konformità mar-Regolamenti (KE, Euratom) Nru 1605/2002 u (KE, Euratom) Nru 2342/2002 u mar-Regolament tal-Kunsill (KE, Euratom) Nru 2988/95 tat-18 ta' Diċembru 1995[11], dwar il-protezzjoni tal-interessi finanzjarji tal-Komunitajiet Ewropej.VII. Irkupru u InfurzarDeċiżjonijiet meħuda mill-Kummissjoni taħt is-Seba' Programm Kwadru tal-KE fl-ambitu ta' dan il-Ftehim li jimponu obbligu ta' ħlas ta' flus fuq persuni li mhumiex Stati għandhom jiġu infurzati fil-Faroes permezz ta' proċedura ċivili f'Qorti tal-Faroes. Id-dispożizzjonijiet relevanti għall-infurzar huma inkorporati fil-ftehimiet tal-għotja mal-parteċipanti mill-Faroes. L-ordni ta' infurzar għandha tiġi sottomessa lill-Qorti tal-Faroes, mingħajr aktar kontrolli għajr il-verifika tal-awtentiċità tal-att, mill-awtoritajiet maħtura mill-Gvern tal-Faroes, li għandhom jinformaw lill-Kummissjoni b'dan. L-infurzar għandu jseħħ b'konformità mar-regoli tal-proċedura tal-Faroes. Il-legalità tad-deċiżjoni ta’ l-infurzar għandha tkun soġġetta għal kontroll mill-Qorti tal-Ġustizzja tal-Komunitajiet Ewropej. Sentenzi li jingħataw mill-Qorti tal-Ġustizzja tal-Komunitajiet Ewropej skont klawżola ta' arbitraġġ fi ftehim tal-għotja u/jew il-kuntratt skont is-Seba' Programm Kwadru tal-KE għandhom jiġu infurzati bl-istess termini.DIKJARAZZJONI FINANZJARJA LEĠIŻLATTIVAISEM IL-PROPOSTAProposta għal deċiżjoni tal-Kunsill dwar il-firma u l-applikazzjoni proviżorja tal-ftehim bejn il-Komunità Ewropea u l-Gvern tal-Faroes fuq il-kooperazzjoni xjentifika u teknoloġika, li tassoċja lill-Gżejjer Faroe fis-Seba' Programm Kwadru tal-Komunità Ewropea għar-riċerka, l-iżvilupp teknoloġiku u l-attivitajiet ta' dimostrazzjoni (2007 sa 2013).QAFAS ABM / ABBL-istrateġija tal-politika u l-koordinazjoni ta’, b’mod partikolari, id-DĠ RTD, JRC, ENTR, INFSO u TREN.LINJI BAĠITARJI3.1 Il-linji baġitarji (linji operattivi u linji relatati tal-għajnuna teknika u amministrattiva (li qabel kienu l-linji B.A)) inklużi l-intestaturi:Il-parteċipazzjoni tal-Faroes:Kapitolu 6013 (dħul), Artikoli 10.0202, 02.0403, 06.0604, 08.2204, 09.0402, (Titolu 1a))Il-kontribuzzjoni tal-Faroes għall-baġit tas-Seba' Programm Kwadru tal-KE ser tkun proporzjonali għall-PGD tagħhom kif imqabbel ma' dak tal-Unjoni Ewropea ta' 27. Ser tkun allokata lil diversi programmi speċifiċi tas-Seba' Programm Kwadru tal-KE fi proporzjon mal-baġits tagħhom.Parteċipazzjoni f'azzjoniet indiretti minn entitajiet mill-Faroes, kif ukoll spejjeż marbuta mal-implimentazzjoni tal-Ftehim (sessjonijiet ta' ħidma, seminars u laqgħat, eċċ), ser jitħallsu mil-linji baġitarji speċifiċi għall-programmi speċifiċi tas-Seba' Programm Kwadru tal-KE (08.010503).3.2. Tul ta' żmien tal-azzjoni u tal-impatt finanzjarju:Dan il-ftehim għandu jidħol fis-seħħ mid-data tal-iffirmar tiegħu għat-tul ta' żmien li jkun baqa' tas-Seba' Programm Kwadru (KE). Jista' jintemm fi kwalunkwe ħin minn kwalunkwe parti permezz ta' avviż bil-miktub ta' sitt xhur.3.3. Karatteristiċi baġitarji ( żid ir-ringieli jekk ikun meħtieġ ):Linja baġitarja | Tip ta’ nfiq | Ġdid | Kontribuzzjoni tal-EFTA | Kontribuzzjonijiet minn pajjiżi applikanti | Intestatura fil-perspettiva finanzjarja |08 01.05.03 | Mhux obbligatorju | Mhux diff.[12] | LE | IVA | IVA | 1a) |SOMMARJU TAR-RIŻORSI4.1 Riżorsi Finanzjarji4.1.1. Sommarju tal-allokazzjonijiet tal-impenn (AI) u tal-allokazzjonijiet tal-pagamenti (AP)EUR miljuni (sa tliet postijiet wara l-punt deċimali)Tip ta’ nfiq | Taqsima nru. | Sena 2010 | 2011 | 2012 | 2013 | n+4 | n+5 u wara. | Total |Nefqa operattiva[13] |Approprjazzjonijiet tal-Impenji (AI) | 8.1 | a | 0 | 0 | 0 | 0 | 0 |Approprjazzjonijiet tal-pagamenti (AP) | b | 0 | 0 | 0 | 0 | 0 |Nefqa amministrattiva fi ħdan l-ammont ta' referenza[14] |Għajnuna teknika u amministrattiva (NDA) | 8.2.4 | c | 0.117 | 0.117 | 0.117 | 0.117 | 0.468 |AMMONT TOTALI TA’ REFERENZA |Approprjazzjonijiet tal-Impenji | a+c | 0.117 | 0.117 | 0.117 | 0.117 | 0.468 |Approprjazzjonijiet tal-Pagamenti | b+c | 0.117 | 0.117 | 0.117 | 0.117 | 0.468 |Nefqa amministrattiva li mhix inkluża fl-ammont ta’ referenza[15] |Riżorsi umani u n-nefqa assoċjata (NDA) | 8.2.5 | d | 0 | 0 | 0 | 0 | 0 |Spejjeż amministrattivi, għajr ir-riżorsi umani u l-ispejjeż assoċjati, mhux inklużi fl-ammont ta’ referenza (NDA) | 8.2.6 | e | 0 | 0 | 0 | 0 | 0 |Spejjeż finanzjarji totali indikattivi tal-interventIt-TOTAL tal-AI, inkluża l-ispiża tar-Riżorsi Umani | a+c+d+e | 0.117 | 0.117 | 0.117 | 0.117 | 0.468 |L-AP TOTALI inklużi r-Riżorsi Umani | b+c+d+e | 0.117 | 0.117 | 0.117 | 0.117 | 0.468 |Dettalji dwar il-kofinanzjamentL-ebda kofinanzjament mhu meħtieġ4.1.2 Kompatibbiltà mal-Programmar FinanzjarjuX Il-proposta hija kompatibbli mal-programmar finanzjarju eżistenti.( Il-proposta se tkun teħtieġ programmar mill-ġdid tal-intestatura relevanti fil-perspettiva finanzjarja.( Il-proposta tista’ tkun teħtieġ l-applikazzjoni tad-dispożizzjonijiet tal-Ftehim Interistituzzjonali[16] (jiġifieri l-istrument ta’ flessibbiltà jew ir-reviżjoni tal-perspettiva finanzjarja).4.1.3 Impatt finanzjarju fuq id-Dħul( Il-proposta ma għandha l-ebda implikazzjoni finanzjarja fuq id-dħulx Il-proposta għandha impatt finanzjarju – l-effett fuq id-dħul huwa kif ġej:Nota: Kull dettall u osservazzjoni dwar il-mod kif jinħadem l-effett fuq id-dħul għandu jitniżżel f'anness separat.Qabel l-azzjoni [Sena n-1] |2010 | Sena n+1 | Sena n+2 | Sena n+3 | Sena n+4 | Sena n+5 |Uffiċjali jew il-persunal temporanju[19] (XX 01 01) | A*/AD |B*, C*/AST |Persunal iffinanzjat[20] skont l-Artikolu XX 01 02 |Persunal ieħor iffinanzjat[21] skont l-Artikolu XX 01 04/05 |TOTAL |8.2.2 Deskrizzjoni tal-kompiti li ġejjin mill-azzjoniIl-ġestjoni tal-Ftehim se tinvolvi missjonijiet u l-attendenza għal-laqgħat minn esperti mill-UE u mill-Faroes, li ser isiru fi Brussell u fil-Faroes.8.2.3 Sorsi ta' riżorsi umani (statutorji)Meta jiġi ddikjarat aktar minn sors wieħed, jekk jogħġbok indika l-għadd ta’ karigi li joriġinaw minn kull wieħed minnhomX Karigi li bħalissa huma allokati għall-ġestjoni tal-programm li għandhom jiġu ssostitwiti jew estiżi( Karigi allokati minn qabel fl-ambitu tal-eżerċizzju APS/PDB għas-sena n( Karigi li se jintalbu fil-proċedura APS/PDB li jmiss( Karigi li għandhom jitqassmu mill-ġdid bl-użu tar-riżorsi eżistenti fi ħdan is-servizz tal-ġestjoni (tqassim intern mill-ġdid)( Karigi meħtieġa għas-sena n għalkemm mhux previsti fl-eżerċizzju APS/PDB tas-sena konċernata8.2.4 Infiq amministrattiv ieħor inkluż fl-ammont ta’ referenza (08 01 04/05 – Infiq fuq il-ġestjoni amministrattiva)EUR miljuni (sa tliet postijiet wara l-punt deċimali)Linja baġitarja (numru u intestatura) | 2010 | 2011 | 2012 | 2013 | Sena n+4 | Sena n+5 u wara | TOTAL |1. Għajnuna teknika u amministrattiva (inklużi l-ispejjeż relatati mal-persunal) |Aġenziji eżekuttivi[22] |Għajnuna teknika u amministrattiva oħra | 0.117 | 0.117 | 0.117 | 0.117 | 0.468 |intra muros |extra muros |Għajnuna teknika u amministrattiva totali | 0.117 | 0.117 | 0.117 | 0.117 | 0.468 |8.2.5 L-ispiża finanzjarja tar-riżorsi umani u l-ispejjeż assoċjati mhux inklużi fl-ammont ta’ referenzaEUR miljuni (sa tliet postijiet wara l-punt deċimali)Tip ta’ riżorsi umani | 2010 | Sena n+1 | Sena n+2 | Sena n+3 | Sena n+4 | Sena n+5 u wara |Uffiċjali u persunal temporanju (08 01 01) |Persunal iffinanzjat skont l-Artikolu XX 01 02 (awżiljarji, END, persunal kuntratwali, eċċ.) (speċifika l-linja baġitarja) |Spiża totali tar-Riżorsi Umani u l-ispejjeż assoċjati (MHUX fl-ammont ta’ referenza) |Kalkolu - Uffiċjali u Aġenti Temporanji (EUR 122.00 kull sena għall-uffiċjali)Għandha ssir referenza għall-Punt 8.2.1, jekk ikun meħtieġKalkolu – Persunal iffinanzjat skont l-Art. XX 01 02Għandha ssir referenza għall-Punt 8.2.1, jekk ikun meħtieġ8.2.6 Nefqa oħra amministrattiva mhux inkluża fl-ammont ta' referenzaEUR miljuni (sa tliet postijiet wara l-punt deċimali)2010 | Sena n+1 | Sena n+2 | Sena n+3 | Sena n+4 | Sena n+5 u wara | TOTAL |XX 01 02 11 01 – Missjonijiet |XX 01 02 11 02 – Laqgħat u Konferenzi |XX 01 02 11 03 – Kumitati[23] |XX 01 02 11 04 – Studji u konsultazzjonijiet |XX 01 02 11 05 – Sistemi tal-informazzjoni |2. Total ta' Nfiq Ieħor ta' Ġestjoni (XX 01 02 11) |3. Infiq ieħor ta’ natura amministrattiva (speċifika billi tindika l-linja baġitarja) |Nefqa amministrattiva totali, għajr ir-riżorsi umani u l-ispejjeż assoċjati (MHUX inkluża fl-ammont ta’ referenza) |Kalkolu - Infiq ieħor amministrattiv mhux inkluż fl-ammont ta' referenzaAnnessMetodu ta’ kalkolu tal-effett fuq id-dħulIl-kontribuzzjoni tal-Faroes għall-baġit tas-Seba' Programm Kwadru tal-KE se tkun proporzjonali għall-PGD tagħhom kif imqabbel ma' dak tal-Unjoni Ewropea.Il-kontribuzzjoni stimata għas-Seba' Programm Kwadru tal-KE li għall-Istati Membri huwa bbażat fuq l-aħħar dejta statistika mill-Eurostat (EUROSTAT, Fokus fuq l-Istatistika, Tema 2) u għall-Faroes abbażi tal-aħħar dejta statistika mill-Awtorità Nazzjonali tal-Istatistika tal-Faroes (Hagstova Føroya) fuq il-PGD tal-2008:PGD 2008 (miljuni ta’ EUR)PGD EUR 27 | 12.506.963,900 |PGD tal-Faroes | 1.673,020 |Proporzjon | 0,013% |Kontribuzzjoni Stimata (miljuni ta’ EUR)Sena | Baġit | Kontribuzzjoni totali stimata |2010 | 6.932,723 | 0,927 |Total | 6.932,723 | 0,927 |[1] ĠU C , , p. .[2] ĠU L 412, 30.12.2006.[3] Iċ-Ċirkulari tal-Gvern Daniż Nru 126 tas-26 ta' Settembru 2005 https://www.retsinformation.dk/Forms/R0710.aspx?id=23119[4] ĠU L391, 30.12.2006, p.1-18.[5] ĠU L 184, 17.7.1999, p. 23-26.[6] ĠU L 210, 31.7.2006, p. 25-78.[7] ĠU L391, 30.12.2006, p.1-18.[8] ĠU L248, 16.09.2002, p 1-48[9] ĠU L357, 31.12.2002, p 1-71[10] ĠU L 292, 15.11.1996, p. 2.[11] ĠU L312, 23.12.1995, p.1-4.,[12] Approprjazzjonijiet mhux differenzjati.[13] Nefqa li ma taqax taħt il-Kapitolu xx 01 tat-Titolu xx konċernat.[14] Spejjeż skont l-Artikolu xx 01 04 tat-Titolu xx.[15] In-nefqa skont il-Kapitolu xx 01 minbarra l-Artikoli xx 01 04 jew xx 01 05.[16] Ara l-punti 19 u 24 tal-Ftehim Interistituzzjonali.[17] Jekk ikun indikat iktar minn metodu wieħed, jekk jogħġbok agħti aktar dettalji fit-taqsima ta' dan il-punt imsejħa "Kummenti relevanti".[18] Kif deskritt fit-Taqsima 5.3.[19] L-ispiża tiegħu MHIX koperta mill-ammont ta’ referenza.[20] L-ispiża tiegħu MHIX koperta mill-ammont ta’ referenza.[21] L-ispiża tiegħu inkluża fl-ammont ta’ referenza.[22] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i konċernata/i.[23] Speċifika t-tip ta' kumitat u mil-liema grupp jagħmel parti.